9 No hewɔ lɛ, mijwɛŋ enɛ fɛɛ nɔ yɛ mitsui mli ni mimu sane naa akɛ, jalɔi kɛ hiɛshikalɔi kɛ amɛnitsumɔi fɛɛ yɛ anɔkwa Nyɔŋmɔ lɛ dɛŋ.+ Adesai leee suɔmɔ kɛ nyɛɛ ni ajie lɛ kpo dani amɛba shihilɛ mli.2 Nɔ kome too lɛ* nɔŋŋ baa mɔ fɛɛ mɔ nɔ,+ jalɔi jio, mɛi fɔji jio,+ mɛi ni feɔ ekpakpa jio, mɛi ni he tse jio, mɛi ni he tseee jio, mɛi ni shãa afɔle jio, mɛi ni eshãaa afɔle jio. Mɔ ni feɔ ekpakpa lɛ tamɔ eshafeelɔ lɛ nɔŋŋ; mɔ ni kãa kitã lɛ hu tamɔ mɔ ni kwɛɔ ehe nɔ jogbaŋŋ yɛ kitakamɔ he lɛ nɔŋŋ.3 Nɔ ko ni haoɔ mɔ waa ni yaa nɔ yɛ hulu shishi nɛɛ ji: Akɛni nɔ kome too lɛ* nɔŋŋ baa mɔ fɛɛ mɔ nɔ hewɔ lɛ,+ adesai atsui mli eyi obɔ kɛ nibii gbohii; ni yɛ amɛwala beiaŋ fɛɛ lɛ sɛkɛyeli ji nɔ ni yɔɔ amɛtsui mli, kɛkɛ lɛ, no sɛɛ lɛ, amɛgboi!*4 Hiɛnɔkamɔ yɛ kɛhã mɔ fɛɛ mɔ ni yɔɔ wala mli, ejaakɛ gbee ni hiɛ kã lɛ, ehi fe jata ni egbo.+5 Ejaakɛ mɛi ni hiɛ kamɔ lɛ le akɛ amɛbaagboi,+ shi mɛi ni egboi lɛ leee nɔ ko nɔ ko kwraa,+ ni amɛbɛ nɔ ko ni amɛbaaná dɔŋŋ,* ejaakɛ hiɛ ekpa nɔ ni ale yɛ amɛhe lɛ fɛɛ nɔ.+6 Agbɛnɛ hu, amɛsuɔmɔ jio, amɛnyɛɛ jio, awuŋa ni amɛyeɔ jio, fɛɛ eho etee momo, ni amɛbɛ gbɛfaŋnɔ ko dɔŋŋ yɛ nɔ ni afeɔ yɛ hulu shishi nɛɛ mli.+7 Yaa ni oyaye oniyenii kɛ miishɛɛ, ni okɛ tsuijurɔ ayanu owain,+ ejaakɛ anɔkwa Nyɔŋmɔ lɛ ená onitsumɔi lɛ ahe miishɛɛ momo.+8 Hã otadei ayɛ* be fɛɛ be, ni okɛ mu awo oyiteŋ daa.+9 Okɛ oŋa ni osumɔɔ lɛ lɛ aná miishɛɛ+ yɛ oyaka wala gbii lɛ fɛɛ amli, ni ji gbii ni Nyɔŋmɔ kɛhã bo yɛ hulu shishi nɛɛ, yɛ oyaka gbii lɛ fɛɛ amli, ejaakɛ no ji ogbɛfaŋnɔ yɛ shihilɛ mli, kɛ agbɛnɛ hu, yɛ nii ni ogboɔ deŋme kɛtsuɔ waa yɛ hulu shishi nɛɛ mli.+10 Nɔ fɛɛ nɔ ni onine baashɛ nɔ akɛ otsu lɛ, okɛ ohewalɛ fɛɛ atsu, ejaakɛ atsuuu nɔ ko, ni akpɛɛɛ yiŋ ko, ni anáaa nilee ko loo hiɛshikamɔ ko yɛ Gbonyobu* lɛ mli,+ he ni oyaa lɛ.11 Mina nɔ kroko hu yɛ hulu shishi nɛɛ, no ji akɛ, jeee be fɛɛ be mɔ ni he yɔɔ oya yeɔ kunim yɛ foidamɔ mli, ni jeee be fɛɛ be mɔ ni he wa yeɔ kunim yɛ ta mli,+ ni jeee be fɛɛ be mɔ ni hiɛ kã shi náa niyenii, ni jeee be fɛɛ be mɔ ni kɔɔ sane sɛɛ náa nii babaoo,+ ni jeee be fɛɛ be mɔ ni le nii yeɔ omanye,+ ejaakɛ nibii* ni baa yɛ be ni akpaaa gbɛ mli lɛ baa amɛ fɛɛ amɛnɔ.12 Ejaakɛ gbɔmɔ leee ebe.+ Tamɔ bɔ ni yaa fɔŋ duɔ loo, ni tsɔne duɔ loofɔji lɛ, nakai nɔŋŋ gbɔmɛi abii yagbeɔ sane fɔŋ* mli kɛ́ ebanina amɛ trukaa.13 Nɔ ko hu ni mina yɛ hiɛshikamɔ he yɛ hulu shishi nɛɛ, ni efee mi naakpɛɛ nɛ:14 Maŋ bibioo ko yɛ kɛ emli hii fioo; ni maŋtsɛ ko ni he wa ba koni ekɛ lɛ abawu, ni ebɔle maŋ lɛ ni efee nibii wuji ewo maŋ lɛ he kɛwo he ka.15 No mli lɛ, nuu ohiafo ko ni hiɛ kã shi yɛ maŋ lɛ mli, ni ekɛ ehiɛshikamɔ lɛ here maŋ lɛ. Shi mɔ ko mɔ ko kaiii nakai ohiafo lɛ.+16 Ni mikɛɛ mihe akɛ: ‘Hiɛshikamɔ hi fe hewalɛ;+ shi ohiafo hiɛshikamɔ lɛ, abuuu lɛ akɛ nɔ ko, ni abooo ewiemɔi hu toi.’+17 Ehi akɛ abaabo hiɛshikalɔ naajɔlɛ wiemɔi lɛ toi moŋ fe nɔ ni abaabo mɔ ni yeɔ buului anɔ lɛ bolɔmɔi toi.18 Hiɛshikamɔ hi fe nibii ni akɛwuɔ ta, shi eshafeelɔ kome baanyɛ afite ekpakpa babaoo.+